Բանից պարզվում է, որ Նոյը չէր կարող իջնել Մասիս սարից և, բնականաբար, չէր էլ կարող բացականչել «Երևաց», թեկուզ և եբրայերեն, այն պարզ պատճառով, որ նա երբեք չէր բարձրացել Մասիս սարը, առավել ևս՝ տապանով։ Բիբլիական առասպելում իրականում պատմվում է, որ նոյան տապանը իջավ Արարատյան լեռներում (Ծննդոց, գլ. Ը)։ «Արարատյան լեռներ» ասելով այն ժամանկվա հրեաները հասկանում էին ողջ Հայկական լեռնաշխարհը և ոչ երբեք՝ Մասիս սարը։ Այս միտքը հաստատվում է նրանով, որ մեկ այլ տեղ Սուրբ Գրքում հիշատակվում է «Արարատյան թագավորություն» բառակապակցությունը (Երեմիա, գլ. ԾԱ), որտեղից պարզ է դառնում, որ խոսքը տարածքի՝ Հայկական լեռնաշախարհի մասին է, այլ ոչ թե առանձին սարի։